रेल यात्रियों के लिए बड़ी खबर, बिहार-दिल्ली-अहमदाबाद-पटना के लिए चलेंगी और क्लोन ट्रेनें
पश्चिमी रेलवे ने यात्रा की भारी मांग को लेकर 5 जोड़ी यानी कुल 10 और क्लोन ट्रेनों की सूची जारी कर दी है जो 21 सितंबर यानी सोमवार से कुछ खास रूट्स पर चलेंगी।
नई दिल्ली। पश्चिमी रेलवे ने यात्रा की भारी मांग को लेकर 5 जोड़ी यानी कुल 10 और क्लोन ट्रेनों की सूची जारी कर दी है जो 21 सितंबर यानी सोमवार से कुछ खास रूट्स पर चलेंगी। इन स्पेशल ट्रेनों में यात्रा के लिए बुकिंग 19 सितंबर से नामित पीआरएस काउंटर और आईआरसीटीसी की वेबसाइट्स और एप के माध्यम से की जाए सकेगी। रेलवे ने यात्रियों को रेल सफर की अधिक सुविधा देने के लिए स्पेशल ट्रेनों की संख्या बढ़ा दी है। ये क्लोन ट्रेनें बांद्रा टर्मिनल से अमृतसर, सूरत से छपरा, अहमदाबाद से दरभंगा, अहमदाबाद से दिल्ली और अहमदाबाद से पटना के लिए वीकली सुपर फास्ट स्पेशल ट्रेनें चलेंगी। जिन स्टेशनों के लिए ज्यादा यात्री हैं, वहां ट्रेनों के फेरे बढ़ाने के लिए क्लोन ट्रेनें चलेंगी।  रेलवे के मुताबिक, इन ट्रेनों के लिए हमसफर एक्सप्रेस का किराया लिया जाएगा। सोशल डिस्टेंसिंग को बनाए रखने और भीड़भाड़ से बचने के लिए पश्चिम रेलवे ने सोमवार (21 सितंबर) से दैनिक विशेष उपनगरीय सेवाओं की संख्या 350 से बढ़ाकर 500 करने का निर्णय लिया है। बता दें कि इससे पहले 15 सितंबर को भी भारतीय रेलवे ने 20 जोड़ी यानी कुल 40 क्लोन ट्रेनों की सूची जारी कर दी है जिसके लिए बुकिंग भी शुरू हो चुकी है। रेल मंत्रालय के अनुसार इन ट्रेनों में अग्रिम आरक्षण की अवधि 10 दिन की होगी यानी की आप जिस दिन टिकट बुक करेंगे उसके 10 दिन के भीतर ही यात्रा करनी होगी। इससे ट्रेन में टिकट की उपलब्धा रहेगी। रेलवे के कहा कि यह मौजूदा विशेष ट्रेन व श्रमिक विशेष ट्रेन से अलग होंगी। जानिए क्लोन ट्रेन नंबर और गंतव्य के बारे मेंट्रेन संख्या 09025 बांद्रा टर्मिनल (11.15 बजे) से 21 सितंबर (सोमवार) को चलेगी जो अगले दिन अमृतसर (16.00 बजे) पहुंचेगी।ट्रेन संख्या 09026 अमृतसर (6.20 बजे) से 23 सितंबर (बुधवार) को चलेगी जो अगले दिन बांद्रा टर्मिनल (11.05 बजे) पहुंचेगी।इन दोनों ट्रेन का रूट वडोदरा, रतलाम, कोटा, नई दिल्ली, अंबाला कैंट और चंडीगढ़ होगा। इसमें एसी-3 टीयर और स्लीपर क्लास के कोच होंगे।ट्रेन संख्या 09065 सूरत (08.30 बजे) से 21 सितंबर (सोमवार) को चलेगी जो अगले दिन छपरा (14.30 बजे) पहुंचेगी।ट्रेन संख्या 09066 छपरा (08.30 बजे) से 23 सितंबर (बुधवार) को चलेगी जो अगले दिन सूरत (14.45 बजे) पहुंचेगी।इन दोनों ट्रेन का रूट भुसावल, इटारसी, जबलपुर, प्रयागराज छिवकी जंक्शन, वाराणसी, और शाहगंज स्टेशन होगा। इसमें एसी-3 टीयर और स्लीपर क्लास के कोच होंगे।ट्रेन संख्या 09465 अहमदाबाद (20.40 बजे) से 25 सितंबर (शुक्रवार) को चलेगी जो अगले दिन दरभंगा (09.30 बजे) पहुंचेगी।ट्रेन संख्या 09466 दरभंगा (03.00 बजे) से 28 सितंबर (सोमवार) को चलेगी जो अगले दिन अहमदाबाद (16.20 बजे) पहुंचेगी।इन दोनों ट्रेन का रूट छायापुरी रेलवे स्टेशन, रतलाम, उज्जैन, गुना, बिना, झांसी, कानपुर सेंट्रल, लखनऊ, फैजाबाद, शाहगंज जंक्शन, छपरा, मुजफ्फरपुर जंक्शन और समस्तीपुर जंक्शन होगा। इसमें एसी-3 टीयर और स्लीपर क्लास के कोच होंगे।ट्रेन संख्या 09415 अहमदाबाद (17.40 बजे, रविवार और बुधवार) से 23 सितंबर (बुधवार) को चलेगी जो अगले दिन दिल्ली (07.55 बजे) पहुंचेगी।ट्रेन संख्या 09416 दिल्ली (14.20 बजे, सोमवार और गुरुवार) से 24 सितंबर (गुरुवार) को चलेगी जो अगले दिन अहमदाबाद (04.35 बजे) पहुंचेगी।इन दोनों ट्रेन का रूट अबू रोड, अजमेर और जयपुर होगा। इसमें एसी-3 टीयर और स्लीपर क्लास के कोच होंगे।ट्रेन संख्या 09447 अहमदाबाद (19.45 बजे) से 23 सितंबर (बुधवार) को चलेगी और शुक्रवार को पटना (00.30 बजे) पहुंचेगी।ट्रेन संख्या 09448 पटना (22.30 बजे) से 25 सितंबर (शुक्रवार) को चलेगी जो रविवार को अहमदाबाद (02.05 बजे) पहुंचेगी।इन दोनों ट्रेन का रूट छायापुरी रेलवे स्टेशन, रतलाम, कोटा, आगरा फोर्ट, कानपुर सेंट्रल, पंडित दीन दयाल उपाध्याय जंक्शन होगा। इसमें भी एसी-3 टीयर और स्लीपर क्लास के कोच होंगे।Image Source : TWITTERWestern Railway Clone Special Train listघर बैठे ऐसे बुक करें टिकटबता दें कि, कोरोना संकट के बीच चल रही ट्रेनों में टिकट बुकिंग के लिए आपके पास दो विकल्प हैं। पहले या तो आप आईआरसीटीसी की आधिकारिक वेबसाइट irctc.co.in पर जाकर या फिर आईआरसीटीसी के ऑफिशियल मोबाइल ऐप के जरिए टिकट बुक कर सकते हैं। रेलवे की ओर से चलाई जा रही नई 80 स्पेशल ट्रेनें पूरी तरह रिजर्व्ड होंगी और इनमें बिना कन्फर्म टिकट के यात्री सफर नहीं कर सकेंगे, ऐसे में यात्रियों को इन ट्रेनों में सफर करने के लिए रिजर्वेशन कराना ही होगा।